-Hold nu op! Laver alle flautas? -Helt ærligt. Køen flytter sig ikke.
-Elvira! -Hvad så, Tina?
Ved du hvad? Jeg har fået en stor rabat på den creme, du bestilte.
Hov! Snyd ikke foran i køen.
-Nej. Hun holdt min plads for mig. -Ja, som lovet.
De er ikke så lidt frække. Så du det?
Godmorgen, kære Skt. Judas-kvarter!
Mener du Baby Jesus-kvarter?
Ja, Baby Jesus.
Baby Jesus eller Skt. Judas.
Mens jeg er i embedet, er alle vigtige, ingen bliver ignoreret, det…
Lover Pinky!
Pinky Corcuera. Hvordan har din mor det?
Sil, hvad laver du her blandt de ydmyge,
men smukke lokale?
Jeg har startet min egen tortillabager-NGO
for at hjælpe dette charmerende kvarter. Så her hjælper jeg.
Hvorfor ikke bruge dit sociale projekt og blive repræsentant?
Min mor vil elske at se dig til officielle fester.
Hvordan kan borgmesteren arrangere fester,
når vi ikke har rindende vand?
-Det er sandt! -Ja.
Det er derfor, jeg kom.
For at starte kampagnen for en lokalrepræsentant.
-Jeg tager mig af vinderens ønsker. -Det lover Pinky!
Gør det, Sil. Der er et kæmpe budget.
Smukke mennesker! Jeg benytter lejligheden til at annoncere mit kandidatur.
Det siger du ikke, jeg er også kandidat.
Kom så, Tina!
Tror du virkelig, at et nul som dig kan slå mig?
Det her nul har en masse mod,
og jeg lader ikke en snob herske på mit territorium.
Hvad siger du så?
Ja! Godt sagt, Tina!
Vi har allerede vundet, naboer!
-Næppe. -Stem på Agustina.
Jeg stiller op som lokalrepræsentant
for Baby Jesus-kvarteret.
Politik vil gøre os rige igen. Ja!
-Om tusind år. -Forkert.
Da min far mistede alt,
fik han det straks tilbage takket være sine forbindelser i mexicansk politik.
Men mexicansk politik har ændret sig.
Ernesto, ingen negative tanker.
Jeg løfter mine vibrationer for at tiltrække overflod.
Jeg er din kampagneleder. Jeg har allerede et slogan.
"Så meget fattigdom gør mig vred." Et universelt budskab.
Diego, jeg har brug for folk ved min side, der har oplevet modgang.
Jeg mangler virkeligt ansigtsmasker!
Godt eksempel. Du er hyret! Som min community-manager.
-Du ser aldrig mit potentiale. -Det er ikke det.
Jeg har brug for en lokal,
der komplementerer min manglende udannethed.
Sønnike!
Chivis kvarterets dronning.
Jeg annoncerer mit kandidatur.
Jeg lader ikke det umenneskelige kvindfolk vinde og bruge folk for egen vinding.
I så fald er det godt, du stiller op.
Jeg har brug for en god kampagneleder,
der kan hjælpe med de forbindelser, jeg mangler.
Silvia afviste mig, fordi jeg ikke repræsenterer kvarteret.
-Det er klassediskrimination. -Omvendt klassediskrimination findes ikke.
Så noget andet diskrimination, jeg er den bedste.
Jeg gjorde PrutteRob til præsident i gymnasiet.
Hyret!
-Jeg har nogle fede forslag. -Hør nu. Bitre mennesker arbejder bedre.
Nu skal jeg bare rekruttere en talsmand. En indfødt, karismatisk.
Tak, søs. Jeg er med.
Pablo, alle behandler dig som en gud lige nu.
Du er ansat.
Vil du virkelig afvise Tomás og mig?
Magt er ikke for sentimentale mennesker.
Nu har jeg bare brug for én med penge på lommen.
Jeg kom for at foreslå, at Rigo Events sponsorerer min repræsentant-kampagne.
Så udover at gøre noget godt, får vi mere tid sammen. Hvad siger du?
Hvad sker der nu? Er du træt?
Jeg er fuldstændigt smadret.
Hvorfor det?
Det er længe siden, kære Tina.
Chayito, du er et syn for guder! Var du ikke flyttet til Gringoland?
Jo, men jeg fik hjemve, så jeg kom for at få min mand tilbage.
Forstår du mig, eller har du brug for en oversættelse?
-Hun siger… -Jeg forstår udmærket.
Og Agustina, hvorfor besøger du min Rigo i høje hæle?
Jeg annoncerer mit kandidatur.
Så jeg tog høje hæle på for at teste, hvor ujævnt fortovet er.
Til min politiske dagsorden.
Jeg kom for at bede Rigo om hjælp til kampagnen.
Glem det. Vi er politisk neutrale her.
Kan du oversætte? Eller skal jeg gøre det krystalklart?
Okay, Chayo kom tilbage fra USA
for at vinde mig tilbage, fordi jeg er et hug.
Så fordi det er bedst for vores datter, Brittany.
Og hun har også ansvaret for min eventkalender.
Kvinder regerer kvarteret.
Så jeg må have en allieret, der forstår deres dårlige smag.
Tomás er god til at forføre lokale kvinder.
Jeg tænker en, der kan tale med dem.
Skat, det er politik. Det sidste, folk ønsker, er at blive hørt.
Jeg tænker Tere, der bare vrøvler.
Hun går op i sine rettigheder.
Jeg tvivler på, hun allierer sig med fjenden. Jeg mener…
Min tante forrådte os. Vi må ind i din kampagne.
Det kaldes tiltrækningsloven.
Velkommen! Jeg lover at betale godt for jeres ydelser.
Chivis, vi har ingen penge.
Husk, at fattige elsker at blive betalt i løfter, ikke?
Chayo er tilbage fra staterne. For at få sin mand tilbage.
Er Chayo tilbage?
Halvdelen af kvarteret var vilde med hende.
Den eneste, Rigo kunne erstatte dig med, efter du tog til Juárez.
Du behøver ikke tvære i det, mor.
Desuden har jeg ikke tid til et kærlighedsdrama
midt i en valgkamp.
-Du har ret, søde. -Ja.
Sikke en nedtur, ikke?
Det er kun en mand. Valgkampen er vigtigst.
Det er min datter!
Dine forbindelser bliver nyttige.
Pinky Corcuera kan hyre os til mange byrådsarrangementer.
Det havde jeg ikke tænkt på.
Alt kan lade sig gøre. Så bed ham snuppe en øl med os.
Vi snupper ikke en øl.
Du viste mig, hvordan afbetaling virker.
Lad mig vise dig, hvordan vi netværker i samfundstoppen.
Du ser så ordinær ud.
Den polyesterbluse giver dig udslæt. Ved du hvorfor? Fordi du er en forræder.
Hvad med dig selv?
Tere og Tomás, I er nogle blærerøve med jeres stivede flipper.
Du er ikke engang en López, men Salcido, så du er bagud fra starten.
Nu skal jeg forklare det, dummernik.
Jeg gør det for Leonor og hendes børn, som er min familie,
trods et par forrædere.
Ja, de to der!
Desuden er det mærkesager, der skaber en kampagne, ikke efternavnet.
Familien López giver mig min mærkesag, og jeg vinder på forbindelser.
Hvorfor tror du, jeg stjal Diex? Vi står lige.
Vi får se.
Så I det?
Blondinen bringer mit pis i kog.
Vil vi vinde, gør vi som den orange mand, mesteren af beskidte tricks, Donald Trump.
At tage røven på modstanderen trumfer strategi her.
-Er det tilladt? -Det er irrelevant nu.
Hvordan tager vi røven på Blondie?
Nemt. Jeg taler bare dårligt om min stedmor som i Askepot.
Nå, Askepot, jaså. Kender du Askepot?
Du ser ikke engang tegnefilm.
Vi må få Silvia tættere på folket for at vise, hun er empatisk.
Men på de sociale medier, så jeg ikke skal røre folk.
Ja, klart.
Hej, charmerende folk fra Baby Jesus-kvarteret.
Jeg er Silvia Espinoza de los Montero,
kald mig Chivis, og jeg elsker jer alle så højt,
at jeg er her for at høre jeres ønsker med al min kærlighed.
Og hvad så bagefter?
Vil du skille kirken fra staten?
Nej, hør…
Du vil sætte en stopper for santería.
Men du slår på en kæmpe tallerken hver dag for gode vibrationer.
Ja, derfor…
Chivis, jeg troede ikke, du ville forråde mig.
Tag overskægsvoks fra mig, så stemmer jeg på en anden.
Det ville jeg aldrig gøre. Hvad laver du?
Forandring er ikke let.
Tere, du gik lidt over stregen.
Nej, sådan er det ikke.
Hvorfor er her sådan en ballade?
Chivis kampagne vil fjerne vores skikke og traditioner.
I det mindste har vi idéer. Du har ikke engang en kampagne.
Jo, selvfølgelig. Vil du se?
Hvis du stemmer på Chivis,
får du jesusbarnet i Baby Jesus-kvarteret til at græde.
Som guru for en sekt for tynde får hun kvinder til…
Mig?
…at træne hårdt og smider deres mad væk.
Men det er…
Hun støtter hedenske fejringer, hvor de slagter uskyldige kalkuner.
Hvad er det?
Hun spiller instrumenter, der konkurrerer med vores kirkeklokker.
Hendes datter er "racistisk Crista."
Rakkerpak!
Det lugter sært.
Mig?
Som om det ikke var nok,
gik Silvia konkurs på grund af sit privatforbrug.
Det er din mor.
Hvis hun kunne miste sit hus, hvad sker der så vores kvarter?
Stem på López.
Kom så!
Hallo!
Hvad nu?
Videoerne er under lavmålet.
De lokale støtter Agustina. Se meningsmålingen.
Vores meningsmålinger ikke fulde af løgne. "Chivis klarer sig dårligt."
Løgne? Du får se.
-Hvor meget er ti minus en? -Jeg er ikke god til tal.
Vores kampagne er i det mindste etisk. Jeres er sensationalisme.
Du herser med folk. Det skaber diktaturer.
-Jeg forbyder dig at… -Der ser du.
-Du kaldte mig racistisk! -Du hader mørkhudede mennesker.
Vær glad for, at vi inviterede dig til festen, før du blev lynchet.
Du forrådte dit kvarter ved at flytte væk.
Troede du, du kunne krydse grænsen? Men du fik ikke chancen. Ærgerligt.
-Jeg er kritisk, ikke sensationalistisk. -Autoritær med dine idéer.
-Nej. -Min kampagne er etisk, din er beskidt.
Dit hus er beskidt! Og din kampagne.
-Hallo. -Hvad?
I stedet for mudderkast, hvorfor så ikke holde en civiliseret politisk debat?
-Enig. -Lige mine ord.
-Nummer et i fremlæggelse. Du er færdig. -Det har intet med debat at gøre.
-Lyt til hende. -Kom.
Jeg lærte at rappe i brummen.
Mine damer og herrer, velkommen til kandidatdebatten
for repræsentanter for Baby Jesus-kvarteret.
På denne side er den naturlige blondine, Silvia Espinoza de los Montero.
Og på den anden side, den korte, men kurvede, Agustina Salcido.
Kom så!
Debatstyreren er en lokal,
der er kendt for at stå ved sin oprindelse trods succes i showbusiness og politik.
Fr. Maribel Fernández!
Kom så, Maribel!
Jeg starter denne vigtige debat med at spørge mine medsøstre,
hvem af jer repræsenterer kvarteret bedst?
Mig, selvfølgelig. Hun kender ikke engang sit postnummer.
Selvfølgelig gør jeg det.
Det er…
Hun ved det ikke.
Det er irrelevant, når du har kvarteret i dit hjerte.
Godt sagt!
Rart at høre, at du har kvarteret i dit hjerte,
for andre har det i deres undertøj og er skideligeglade.
Hvad vil du gøre for at forbedre kvarteret?
Sætte det på kortet. Det er end ikke på GPS'en.
Selvfølgelig.
Ende strømafbrydelserne, så vi kan se fodbold og sæbeoperaer!
Jubi! Familiesport!
Og jeg lover alle nødrationer!
Hjemmebiografer og robotstøvsugere!
Hvad er det?
Støvsugere!
Jeg lover at forbedre kloaksystemet
med mere vand i toilettet, så huset ikke stinker!
Jeg vil ikke love jer noget.
Nok politikere holder ikke deres løfter.
-Hvem er hun? -Aner det ikke.
Derfor krydsede jeg grænsen,
og jeg har førsteverdenspolitik med retur.
Selvfølgelig! Ligesom international handel
med vores flæskesvær-tortillaer!
Selvfølgelig!
Gratis høje hæle for at støtte kvindefrigørelse!
Dødsstraf for småtyverier, som de gør i USA!
Og bryster til alle kvinder!
Hvad er der med dig?
Du skred, fordi hverken kvarteret eller Rigo var nok til dig.
Skal jeg gå ind i politik for at pisse mit territorium af, så gør jeg det, søde.
En pige må gøre, hvad en pige må gøre.
Hvem er den plattenslager?
Hvad fanden?
Jeg smider Agustina ud af kvarteret, og blondinen med.
Jeg har tjekket tingene og kan ikke tro det.
Agustina betaler ikke engang husleje,
så jeg indgiver en borgerklage nu.
Men Chayo, Tina er familie.
Agustina er min politiske rival og min kærlighedsrival.
Eller tror du ikke, at jeg ved, du gik efter hendes superbrede hofter?
Hvordan fandt du ud af det?
Lille by, sladder løber hurtigt, skat.
Hej, dejlige følgere.
Vi er her for at annoncere…
At vores forhold er slut.
Årsagen er det politiske klima, vi er i lige nu.
Som community-managers for forskellige kampagner har vi besluttet at skilles.
Jeg bliver influencer som Mariana med de selvlysende sko,
fordi min mor skal vinde valget. Ligesom guvernør Samy Cantú.
Og jeg laver propaganda som Raúl Araiza, men for et godt parti.
Det betyder ikke, vi ikke elsker jer længere.
Jeg vil savne dig, Pablo.
I lige måde, Crista.
Hvad? Græd du ikke rigtigt?
Nej da. Jeg smutter.
Skræm mig ikke, Neto. Det koster sikkert en formue.
Ja. Men Pinky skal mærke, at han er blandt sine egne.
Jeg tager mig af Pinky, og du går undercover som min caddie.
-Caddie? -Hvad så, makker?
Hej, makker!
Lad os begynde.
Har du noget sprut med?
Nu skal du bare se.
Du ved, hvad jeg kan lide, kammerat.
Og der er fri bar ved hul 19, så slap bare af.
Klar til at blive ydmyget?
Skulle vi ikke tale med ham om forretningen,
før han rammer den fri bar?
Men vi er kun på hul nummer et.
På hvilket hul taler du forretninger?
Normalt på det sidste. Jeg overlader den her til dig.
Vores meningsmålinger er faldet, og er nu i Chayos favør.
De mangler patriotisme
og er imod min tid i Juárez, men ikke hendes i USA.
Hun nåede den anden side.
Kontoen er fuld af hadske opslag.
Jeg elsker det! Der findes ikke dårlig omtale.
Vi må gøre noget, ellers taber vi.
Vi må handle, ellers taber vi.
Danner vi en koalition, bliver vi stærkere sammen.
Ja, helt enig.
Det var også min idé.
-Ikke om jeg var på piller! -Ikke om jeg var fuld!
Tænk over det.
For fanden.
Saml op, taber. Er du helt ubrugelig?
Taber du virkelig til den idiot med vilje?
Han er så nederen!
Okay, jeg taler forretninger nu.
Du, kammerat. Vi kan bruge den sociale virksomhed, Sil og jeg har startet.
Roligt, makker. Vi slapper af her.
Kom nu!
Kom med tingene.
Er jeg en lyssky politiker, der slutter sig til oppositionen?
Glem det. Jeg har en personlig dagsorden, derfor gik jeg ind i politik.
Jeg har brug for et tegn, som da Leo viste sig for mig i badet
og bad mig høre på Rigo.
Hvis…
Hej.
Sil! Jeg har set meningsmålingen.
Det går dig dårligt, så jeg ringede for at motivere dig.
Hvis du vinder, kan du og jeg øge budgettet.
Ja!
Guddommeligt!
Mand! Så du mit fantastiske slag?
Nej, han flyttede bolden!
Jeg så dig, spil ikke dum. Du flyttede den. Hvorfor?
Ernie, styr din plebejer.
Han taler tilbage til mig og er blind.
-Nej. Hør på mig. -Jeg slår ham.
Hvis vi giver op nu, går forretningen i vasken. Slap af.
Du skal bruge et mirakel for at besejre mig.
Tja, mirakler sker.
Glem det.
Du er en taber. Kan du huske, at du tabte til mig i det skiløb i Vail?
Hvorfor kom du og Sil ikke med i år?
Fordi vi besluttede at tage til Madrid på vores bryllupsdag.
Madrid! Har Sil sagt, at det var der, vi var sammen?
Hun udnyttede, at jeg var ung.
Hun nævnte noget.
Hende Sil går let amok, Neto.
Nej, jeg driller bare.
Okay, slå dit sidste slag. Jeg vil have min sejr.
Det er da løgn.
Så du det?
Den gik lige i hullet!
Mirakler sker.
Ja!
Nå, ja…
Siden jeg blev borgmester, lader alle mig vinde.
Det er første gang, jeg taber.
Du, kammerat, det med min kone var for sjov, ikke?
-Eller skal du have bank? -Jeg gør det gerne, din nar.
Så de forretninger, vi skulle tale om,
er lige faldet til jorden, ikke?
Catalina, hvad bringer dig hid?
Klassificeret information om Chayos kampagne.
Information? Jeg har undersøgt alt!
Hun smider dig og Silvia ud af jeres hjem
så hun kan vinde, når I ikke bor i kvarteret længere.
Det er løgn. Og gik Rigo med til det?
Han var ikke for eller imod.
Pokkers!
Og noget værre.
Chayo blev deporteret for at smide gedeknogler på gaden,
hvilket er ulovligt der.
Hun kom for at score Rigos penge og så gå tilbage til sin elsker.
-Hvor ved du det fra? -Facebook. Hun lægger alt ud.
-Idiotisk. -Bruger folk stadig Facebook?
Det er tegnet.
Det må være tegnet!
López-Espinoza
Woke og overklasse
Sammen er vi stærkere
Sammenhold holder
López-Espinoza
Woke og overklasse
Arbejder for samme sag
For et meget bedre liv
López-Espinoza
Woke og overklasse
López-Espinoza
Woke og overklasse
López-Espinoza
Er det kampagnen?
-TikTok-film. -Det er det, der virker bedst.
Åh, Diego.
Det er ikke min skyld.
Nu vi ikke længere er rivaler,
kan vi genåbne vores Toxicute-konto.
Det er ikke en god idé.
Siden jeg blev single, har min konto fået supermange fans.
Helt ærligt! Spilder du din arbejdstid på det?
I politik kaldes det korruption.
Wauw, der er ti mere!
Rigo.
Tina.
Kampagnen i morgen er nær. Ser Chayo dig…
Lad hende tro, jeg presser penge af dig.
Her. Det er huslejen. Behold elastikken.
Tina, det bad jeg ikke om.
Jeg har hørt, at Chayos plan er
at smide os ud for at vinde, og du protesterede ikke.
Sagen er, at vi har fælleseje.
Men jeg udvider forretningen, så jeg fortsat kan støtte dig.
Det er ikke nødvendigt.
Tænk ikke på det. Når valget er ovre, forlader vi det skur, du lånte os.
-Det lugter forresten muggent. -Tina.
Tina…
Hvad synes du?
RIGO & NETO EVENTS
Med dine forbindelser og min vision kan vi tage det til næste niveau.
Partner!
Godaften, smukke mennesker fra Baby Jesus-kvarteret!
Bravo!
Rigo & Neto Events byder jer velkommen til kampagneafslutning
for kandidaterne fra López-Espinoza-koalitionen!
Og Chayito, der lige er kommet tilbage fra USA!
Chayo!
Jeg giver scenen til borgmesteren, som allerede har resultatet af valget!
Vi tager lige et billede.
-Hvordan har mit kvarter det? -Godt.
Det er tid til at se, hvem der er vores nye repræsentant.
Når vi arbejder sammen, kan vi klare alt…
Det lover Pinky!
Og vores nye repræsentant er…
Kom nu, hold os ikke hen! Sig det!
Det er uafgjort.
-Hvad? -Hvad?
Vent!
Der mangler én stemme.
Med alle festforberedelserne glemte jeg at lægge min stemme i boksen.
Vi kræver et omvalg!
Pinky Corcuera, forsinkede stemmer kan ikke tælles med!
Hvorfor ikke? Min Rigo har ret til at stemme.
Ja, han har!
-Nej! -Helt ærligt!
Seriøst?
Et omvalg ville indebære nye omkostninger,
og du har brugt pengene på din ferie i Paris.
Hvad så nu?
Vi tæller stemmen med.
Ingen borger bliver udelukket fra vores valgproces.
Selvfølgelig.
Vi er på røven, det siger jeg dig.
Stemmen går til
López-Espinoza-koalitionen!
Hvordan kan det ske?
López-Espinoza!
Vi fortsætter nu…
-Hallo, hallo! -Hvad nu?
Disse kvinder kan ikke repræsentere kvarteret, for de bor her ikke.
Hvad fanden?
Snart annulleres deres sejr, for jeg har indgivet en borgerklage.
-En hvad? -En hvad?
Det her skide kvarter, skal jeg oversætte hvert ord?
Du kan selv være "skide"!
En borgerklage.
Jeg så din Facebook i går.
Jeg burde være glad, men Pablo vil ikke genaktivere Toxicute.
Og jeg savner vores konto så meget.
Det er nok ikke Toxicute, du savner.
-Pablo! -Jeg er straks tilbage.
Jeg er glad, for nu ved jeg, hvad jeg savnede.
Det her.
Hvad var det? Vi lægger ikke indhold ud mere.
Det er øv, at jeg, som pige, skal sige det til dig først.
Det er ikke okay, men pyt.
Jeg kan godt lide dig. Vi kan være Toxicutere i virkeligheden.
Men nu prøver jeg at opretholde mit image,
både online og i virkeligheden.
Og online er jeg en single frækkert, ligesom i virkeligheden.
Men tak. Beklager.
-Hvad så? -Vi vandt.
Er du okay?
Nej.
Jeg føler mig forkølet uden at nyse.
Mavepine, men uden at kaste op. Hvad hedder det?
Det hedder afvisning. Velkommen til virkeligheden.
-Vi er et skidegodt hold, ikke? -Et "skidegodt" hold?
Vi kæmpede, og til sidst vandt vi valget.
Vi vandt valget, men i sidste ende tabte du og jeg, ikke?
Hvad mener du? Slår du op med mig?
Jeg har ikke forberedt mig.
Tere, det er ikke kun dig, det er også mig.
Men i sidste ende er det mest dig. Du accepterer mig ikke for den, jeg er.
Jeg vil nok ikke være din kæreste længere. Nej, ikke "nok ikke".
Det vil jeg ikke.
Rigoberto!
Jeg ville takke dig for din stemme. Det forventede jeg ikke.
Jeg er færdig med Chayo.
Min stemme har altid været på dig.
I alt.
Jeg har villet kysse dig i dagevis.
Gør det bare.
Wauw!
-Hvad? -Se lige der!
Hov. Nej!
Jeg tror, det er tid til din tale.
Bravo!
-Du er bedre med ord. -Normalt, ja.
-Tale! -Tale!
Vent et øjeblik.
Jeg glemte at nævne vores hemmelige investering på Caymanøerne.
Jeg har lige fået kontoudtoget. Vi er millionærer igen!
Det er løgn!
Tina, jeg har fået et tilbud på din søsters eksklusive hus.
Du er også rig!
Det er løgn!
Ikke mig, men min familie. Leonor vandt det til dem.
Det betyder, at dit mareridt er forbi.
Du behøver ikke repræsentere kvarteret, du hader så meget.
Så er det endelig forbi, Blondie.
Vi behøver ikke arbejde sammen mere. Det var en fornøjelse.
Nå? Hvad bliver det til, Blondie?
Tekster af: Anja Molin